पश्चिम बंगाल के मालदा जिले में हिंदू महासभा के कार्यकारी अध्यक्ष कमलेश तिवारी के एक आपत्तिजनक बयान के चलते करीबन ढ़ाई लाख मुसलमानों ने बयान की खिलाफत करते हुए रैली निकाली. रैली के दौरान अचानक हिंसा भड़क उठी. भीड़ ने दर्जन भर से ज्यादा गाड़ियों को आग के हवाले कर दिया. इन सबके इतर मालदा जिले के कालियाचक पुलिस स्टेशन पर हमला किया. जिसके बाद प्रशासन ने सख्ती दिखाते हुए धारा 144 लगा दी. जानकारी के मुताबिक पूरे मामले में 10 लोगों को गिरफ्तार कर उन पर गैरजमानती धाराएं लगाई गई हैं.